**A TFSZ 2024. év eseményeinek SZAKMAI BESZÁMOLÓJA, és**

**2025. év TERVEZETT PROGRAMJAI**

**I A TFSZ SZAKMAI BESZÁMOLÓJA**

A Természetjáró Fiatalok Szövetsége (TFSZ) a Honvédség és Társadalom Baráti Körök Országos Közhasznú Szövetségének **tagszervezeteként** 2011 óta szolgálja a hazaszeretetre nevelés közös ügyét.

- A Természetjáró Fiatalok Szövetsége (TFSZ) tagszervezeteinek száma 11.

A különböző programokon ezen felül évenként eltérően kb. 25 szervezettel van együttműködésünk (pl. teljesítménytúrák, pályázatok, versenyek stb.).

Közhasznú szervezetként programjainkhoz csatlakozhatnak baráti társaságok, és egyének is (pl. Országos Természetjáró Vetélkedő).

A beszámoló a TFSZ tervezett, és az abból megvalósult programok értékelése alapján készült.

**Programjaink indirekt módon, de cselekvő formában járultak hozzá a hazaszeretet, és a honvédelmi ismeretek megerősítésében.**

1. TFSZ Közgyűlés és ifjúsági vezetői tanácskozás, Pénzesgyőr

2024. március 1-3.  11 fővel rendeztük meg a tanácskozást.

 Értékeltük az elmúlt évek eredményeit és kudarcait. Megfogalmaztuk az előttünk álló feladatokat, megbeszéltük az új programokat a megvalósításra érdemes feladatokat és a kiírások elkészítésének felelőseit, valamint átadtuk az Ifjúsági Természetjárásért Díjat és Emlékplakettet illetve az Ezüstfokos vándordíjat.

Az elnökség a saját munkáját online módon szervezte meg, a tagszervezetekkel a kapcsolatot Hírlevél útján tartotta.

1. 2024. évi Természetjáró Fiatalok Túra Tábora (TeFiTT)

A Természetjáró Fiatalok Túra Táborát 2024. június 30 – július 6. között rendeztük 23 fő részvételével Nagyvisnyón.

A tábor programjai:

 Kirándulás a Dédesi várhoz

 Kirándulás a Szalajka-völgybe

 Kirándulás a Lázbérci-víztározóhoz

 Kirándulás Egerbe, strandolás

 sportjátékok a Boróka-táborban

1. A **Határjárás teljesítménytúrát** június 16-án 42 fő részvételével rendeztük meg.

A versennyel emléket állítottunk a tragikus hirtelenséggel elhunyt Németh Lászlónak (1962-2013), aki a Határjárás teljesítménytúra megálmodója és 2010-2013. között a főszervezője volt. A túra városvédő teljesítménytúra, mely a Pest, Buda, Óbuda egyesítésekor (1872) kijelölt határt és az ott 1878-1882 között felállított határköveket követte. A túrát 10, 17 és 27 km-es távon rendeztük meg.

1. **Dűlőkeresztelő teljesítménytúra** (szeptember 21.)

A túrát 3, 8, 12 és 24 km-es távon rendeztük meg Hűvösvölgy – Látó-hegy - Szépjuhászné – Zugliget – Makkosmária – Szépjuhászné - Hűvösvölgy útvonalon.

A túra az 1847. évi Dűlőkeresztelőnek állított emléket, amelyen a budai német földrajzi neveket magyar nevekre cserélték.

Résztvevők száma: 87 fő v olt.

1. **Gyermeknap Kupa** tájékozódási verseny

Május 25-én Nagykovácsiban rendeztük meg tájékozódási versenyünket négy kategóriában.

A résztvevők száma: 68 fő volt.

1. A **Gémes Kupa** tájékozódási verseny

Szeptember 28-án Budapesten, a Városmajorban és a Vérmezőn rendeztük meg, két kategóriában. A résztvevők száma 41 fő volt.

1. Október 1-jei kezdéssel egyik tagszervezetünk segítségével meghirdettük az **Országos Természetjáró Vetélkedőt**, két kategóriában, általános – és középiskolások részére.

A vetélkedő online zajlik, a feladatok megoldásait e-mailen kell beküldeni.

A 3 fordulós versenyből 2024-ben az első forduló zajlott le. A vetélkedőre 17 általános iskolás és 7 középiskolás csapat jelentkezett az ország 11 településéről.

Összesen 677 tanulót és 19 mentortanárt sikerül kivinni a természetbe.

**II.  A TFSZ 2025. évi CÉLKITŰZÉSEI ÉS PROJEKTJEINEK RÖVID ISMERTETÉSE**

A TFSZ előtt álló négy fő cél (szervezetfejlesztés, gazdasági stabilitás, kommunikáció-reklám-propaganda, vonzó rendezvények) egymással kölcsönhatásban vannak, egyik terület kiemelése sem történhet más célok rovására.

**2025-ben ünnepli megalakulásának 35. évfordulóját a TFSZ.**

Programjainkat ennek szellemében szervezzük:

a Közgyűlést, túráinkat, versenyeinket, táborainkat és

Országos Természetjáró Vetélkedő (OTV) eredményhirdetését is.

**PROGRAMJAINK**

1. **Februárban KÖZGYŰLÉS**, és az éves munka, illetve a 2025-ös év feladatainak

megbeszélése.

Helyszín: egyeztetés alatt

**2. Vili túrái** (a részletek kidolgozás folyamatban van)

Vándor Vili (kabala figuránk) utazna mindenfelé az országban, túrázhat velünk, illetve akár tagszervezetekkel is, és folyamatos beszámolókkal szórakoztatná a nagyérdeműt. Így növelné a TFSZ ismertségét.

A csapatok/iskolák készíthetnek egy saját bábut, ami lehet akár egy felöltöztetett plüss is.

Adhatnak neki nevet, kitalálhatnák a saját stílusát történetét. Utána ezzel a bábuval járnának kirándulni.

A kirándulásokról fényképes beszámolót, esetleg videót készítenek. Ha a fényképeken a bábu, a beszámolóban pedig a túra élménye és a meglátogatott hely van a középpontban, akkor azt felhasználhatja (gyűjthetjük a weboldalon) a TFSZ is rendezvényein, kiadványaiban.

3.  **Országos Természetjáró Vetélkedő (OTV)**

 A Természetjáró Fiatalok Szövetsége (TFSZ) egyik tagszervezete (Gémes TE)

közreműködésével folytatja a 2024-ben meghirdetett Országos Természetjáró Vetélkedőt.

Témák:

- Településismeret és honismeret,

- Turisztikai, honvédelmi és tájékozódási ismeretek, várak, csatahelyek megismerése

- Természetismeret: erdők, mezők és vizek lakói, természetvédelem, és környezetvédelem.

4. **A Szent Kristóf Tanösvény** felfestése részben megtörtént, nyár elején befejezzük a munkát.

Ehhez kapcsolódóan írjuk ki a tematikus Szent Kristóf teljesítménytúrát a nyári időszakban.

**Kialakítunk egy babakocsival is teljesíthető szakaszt is.**

5. Javaslatokat gyűjtünk **ITD díjazásra**, kiírjuk a felhívást.

Az Ifjúsági Természetjárásért Díjakat a Természetjáró Fiatalok Szövetsége (TFSZ) ítéli oda minden évben olyan személyeknek, akik kiemelkedő munkát végeztek az ifjúsági természetjárás fejlesztése, népszerűsítése kapcsán.

6. **A TeFiTT keretében (augusztusban), önálló altáborként tervezzük megszervezni egy ifjúsági túrázói (túravezetői) oktatással egybekötött tábort.**

Kidolgozzuk a tematikáját, megkeressük a képzés anyagi forrását, a vándortábor-vezetői tanfolyamot végzett pedagógusok részére szervezendő továbbképzésre.

1. **Természetjáró Fiatalok Túra Tábora (TeFiTT)**

A Természetjáró Fiatalok Túra Táborát (TeFiTT) terveink szerint a Bakonyban augusztus első felében. A tábor szervezése folyamatban van.

A rendezvényen a térképolvasás és a tájoló használat elsajátításával kirándulásokat, versenyeket rendezünk. Túrázunk a Bakony vadregényes tájain. Ellátogatunk Zircre és Pannonhalmára is.

**8. TELJESÍTMÉNTÚRÁK**

1. **Dűlőkeresztelő** teljesítménytúra: június 15.

A Dűlőkeresztelő a budai hegyvidék német földrajzi neveinek magyarosítását kihirdető ünnepi esemény volt a reformkorban. 1844-ben Döbrentei Gábor indított cikksorozatot e témában. Javaslatot tett 56 földrajzi név megváltoztatására, amelyeket Buda város közgyűlése 1847. június 11-én elfogadott. A Dűlőkeresztelőre ünnepélyes keretek között került sor. A megváltoztatott nevek egy része ősi magyar név felújítása volt, a többség azonban a német név tükörfordítása. A földrajzi nevek egy részét Döbrentei találta ki.

1. **Szent Kristóf teljesítménytúra:** július vége

Szántódon, a Szent Kristóf Tanösvény útvonalán tervezzük a túrát, alternatív lehetőséget teremtve a Balatonnál nyaralók szabadidős programjaihoz.

1. **VERSENYEK**

A természetjáró tájékozódási versenyeken alap- és középfokú kategóriákban mérhetik össze a tájékozódási képességeiket az ifjúsági és a családi csapatok.

**Gyermeknap Kupa** tájékozódási verseny: május 24., Budapest

**Fábry Pál tájékozódási verseny**: május 31., Nagykovácsi

**Gémes Kupa tájékozódási** verseny: szeptember 28., Budapest

**Megjegyzés:**

A TFSZ programját a Közgyűlés véglegesíti és fogadja el 2025 februárjában.

 2025. évre tervezett események rövid ismertetése táblázatos formában:

|  |  |  |  |
| --- | --- | --- | --- |
| **Az esemény megnevezése** | **Az esemény jellege** | **Időpont,****helyszín** | **Várható létszám** |
| Országos Természetjáró Vetélkedő | online vetélkedőII. - III forduló | január – május | 700 fő |
| Közgyűlés és IVOT | közgyűlés, képzés, fórum | február végeBudapest | 20 fő |
| Vili túrái | túramozgalom | május-decemberBudapest | 100 fő |
| Gyermeknap Kupa | verseny | május 24.Budapest | 80 fő |
| Fábry Pál tájékozódási verseny | verseny | május 31nagykovácsi | 100 fő |
| Dűlőkereszteló | teljesítménytúra | június 15.Budapest | 100 fő |
| Szente Kristóf teljesítménytúra | teljesítménytúra | július végeSzántód | 60 fő |
| Természetjáró Fiatalok Túra Tábora | tábor | augusztus első feleBakony | 30 fő |
| Szent Kristóf teljesítménytúra | teljesítménytúra | július 20.Szántód | 60 fő |
| Gémes Kupa | tájékozódási verseny | szeptember 28. Budapest | 60 fő |
| OTVeredményhirdetése | Ünnepség, előadások, fórum | augusztus 30 | 50 fő |
| Gémes Kupa tájékozódási erseny | verseny | szeptember 28. | 80 fő |
| Vili túráinak értékelés | online | december vége |  - |

III. A Honvédség és Társadalom Baráti Körök Országos Közhasznú Szövetségétől

a Természetjáró Fiatalok Szövetsége tagszervezet a következő támogatást pályázza meg:

1. A versenyek díjazására 100 000 Ft
2. TeFiTT, Vándortábor, IVOT költségeinek csökkentése 100 000 Ft

 3. Az Ifjúsági Természetjárásért Díj plakettek,

 Országos Természetjáró Verseny díjazására 200 000

4. Versenyek díjazása (plakettek, jutalomtárgyak, oklevelek) 100 000 Ft

***Az összesen kért támogatás: 500 000 Ft, azaz* ötszázezer forint.**

**Továbbá a** Honvédség és Társadalom Baráti Körök Országos Közhasznú Szövetségétől szeretnénk, ha tárgyi jutalmat tudna felajánlani az OTV II. fordulójában (honvédelmi ismeretek témában) legeredményesebben szereplő csapat részére.

**A kedvező elbírálás reményében,**

**2025. január 12.**

**Tisztelettel:**

**Márton István Lehoczki Zoltán**

**kapcsolattartó elnök**